কচ্ছ এজেন্সি

কচ্ছ এজেন্সি ছিল ব্রিটিশ ভারতের বোম্বে প্রেসিডেন্সির অন্তর্গত একটি অন্যতম এজেন্সি। অন্যান্য বেশিরভাগ এজেন্সির সাথে এই এজেন্সির পার্থক্য হচ্ছে এতে মাত্র একটি রাজ্যে অন্তর্ভূক্ত ছিল, সেটি কচ্ছ রাজ্য। তাই, ব্রিটিশ প্রশাসনের নিয়োগপ্রাপ্ত রাজনৈতিক এজেন্ট শুধুমাত্র এই রাজ্যের বিষয়েই তদারকি করতেন। এই অঞ্চলের আয়তন ছিল । বর্তমান কচ্ছ অঞ্চলের অনেকাংশই এর অন্তর্ভূক্ত হলেও কচ্ছের রণ এর অন্তর্ভুক্ত ছিল না।

এজেন্সির সদর দপ্তর ছিল ভূজ শহরে।The Indian Year Book, Volume 11 by Bennett, Coleman & Company, 1924,pp:151-152 সাধারণত সেখানেই ছিল পূর্বোক্ত রাজনৈতিক এজেন্টের দপ্তর। তিনি সরাসরি বোম্বেতে বোম্বে প্রেসিডেন্সির রাজনৈতিক বিভাগের অফিসে রিপোর্ট করেন।Sessional Papers - Volume 31, Great Britain. Parliament. House of Commons published by H.M. Stationery Office, 1900 - Page 464

 ইতিহাস 
১৮১৯ সালে কচ্ছ রাজ্য ব্রিটিশদের আশ্রিত রাজ্যে পরিণত হওয়ার পর এজেন্সিটি গঠিত হয়েছিল।

ক্যাপ্টেন জেমস ম্যাকমুর্ডো কচ্ছের কালেক্টর এবং রেসিডেন্ট হিসাবে প্রথম রাজনৈতিক এজেন্ট নিযুক্ত হন। তিনি আঞ্জারে তার অফিস থেকে কাজ করতেন। কিন্তু কচ্ছ রাজ্যের রাজধানী ভুজে অবস্থিত ছিল।

১৮৯৯-১৯০০ সালের চরম তীব্রতার সাথে রাজ্যের সর্বত্র অনুভূত দুর্ভিক্ষে কচ্ছের ক্রমবর্ধমান সমৃদ্ধি ধ্বংস হয়ে গিয়েছিল। ১৮৯১ থেকে ১৯০১ সালের মধ্যে কচ্ছ রাজ্যের জনসংখ্যা দুর্ভিক্ষের কারণে ৫৫৮,৪১৫ জন অধিবাসী থেকে ৪৮৮,০২২ জনে নেমে আসে।The Imperial Gazetteer of India, British India Office.

১০ অক্টোবর ১৯২৪-এ কচ্ছ এজেন্সি বিলুপ্ত হয়ে পশ্চিম ভারত রাজ্য এজেন্সিতে একীভূত হয়।The India Office and Burma Office List by Harrison and sons, Limited, 1922- Page 393

 আরও দেখুন 

 থারপার্কারের ইতিহাস

 তথ্যসূত্র 

বিষয়শ্রেণী:১৮১৯-এ ভারতে প্রতিষ্ঠিত
বিষয়শ্রেণী:গুজরাতের ইতিহাস
বিষয়শ্রেণী:ব্রিটিশ ভারতের এজেন্সি
বিষয়শ্রেণী:১৯২৪-এ ভারতে বিলুপ্ত